สลากช่วยเหลือเงินเหยื่อโคราชรายละ5หมื่นบาท
สำนักงานสลาก มอบเงินช่วยเหลือประชาชน เจ้าหน้าที่ตำรวจ ทหาร ที่เสียชีวิตและบาดเจ็บ จากเหตุการณ์ความรุนแรงในพื้นที่จังหวัดนครราชสีมา
11 ก.พ. 2563

พันตำรวจเอกบุญส่ง จันทรีศรี ผู้อำนวยการสำนักงานสลากกินแบ่งรัฐบาล กล่าวว่า เหตุการณ์ความรุนแรงในพื้นที่จังหวัดนครราชสีมา ระหว่างวันที่ 8-9 กุมภาพันธ์ 2563 ส่งผลให้มีพี่น้องประชาชน เจ้าหน้าที่ตำรวจ ทหารเสียชีวิตและได้รับบาดเจ็บจำนวนมาก ซึ่งสำนักงานสลากกินแบ่งรัฐบาลขอแสดงความเสียใจต่อครอบครัวของผู้ได้รับผลกระทบทุกท่า
นอกจากนี้ ขอมอบความห่วงใย ด้วยการร่วมบรรเทาความเดือดร้อนของผู้บาดเจ็บ ตลอดจนเป็นกำลังใจให้ครอบครัวผู้สูญเสีย โดยนำรายได้ส่วนหนึ่งจากการซื้อสลากกินแบ่งรัฐบาลของพี่น้องประชาชน มอบให้กับพี่น้องประชาชนที่ได้รับบาดเจ็บ รวมถึงครอบครัวผู้เสียชีวิต จากเหตุการณ์ดังกล่าว รายละ 50,000 บาท โดยจะประสานงานกับหน่วยงานภาครัฐที่เกี่ยวข้องเพื่อดำเนินการมอบเงินดังกล่าวโดยเร็ว
สำหรับกรณีเจ้าหน้าที่ทหาร ตำรวจ ที่เสียชีวิตและบาดเจ็บนั้น จะพิจารณาให้การช่วยเหลือ บรรเทาความเดือดร้อนตามความเหมาะสมต่อไป